राजेश्‍‍‍वर भाखड़ी होरें ‘स्मृतियां’ सिरलेख कन्नै अपनी कविता पढ़ी। सच्ची गल्ल ते इयै गै जे मनुक्खी चेतना च जेह्‌ड़े चेते न उयै गै दरअसल सारें गी अपनी-अपनी पंछान ते होंद दिंदे न। इस. कन्नै गै बक्खरे-बक्खरे लोकें दे व्यक्तित्व बक्खरे-बक्खरे होइयै अपनी पंछान बनांदे न। चेते नेईं होन तां आदमी छड़ा नक्क, कन्न, हत्थ, पैर, अक्खीं गै रेही जा, जेह्‌दा आदमी दे वजूद कन्नै कोई बी लेना-देना नेईं जे ओह्‌दे च चेतें दी बानगी नेईं होऐ। भाखड़ी होरें गी चाहिदा जे ओह् खुल्लेमन कन्नै कुसै बी विद्वान कोला हिंदी दे थाह्‌र डोगरी शब्दें दी बरतून गित्तै मशवरा करन।